LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2007 M. SPALIO 8 D. ĮSAKYMO Nr. 3D-446 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PROFESINIO MOKYMO IR INFORMAVIMO VEIKLA“ PAGAL VEIKLOS SRITĮ „ASMENŲ, SUSIJUSIŲ SU ŽEMĖS IR MIŠKŲ ŪKIO VEIKLA, MOKYMAS IR INFORMAVIMAS“ ĮGYVENDINIMO TAISYKLIŲ PATVIRTINIMO“ PAKEITIMO

2012 m. gruodžio 7 d. Nr. 3D-929

Vilnius

P a k e i č i u Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ pagal veiklos sritį „Asmenų, susijusių su žemės ir miškų ūkio veikla, mokymas ir informavimas“ įgyvendinimo taisykles, patvirtintas Lietuvos Respublikos žemės ūkio ministro 2007 m. spalio 8 d. įsakymu Nr. 3D-446 „Dėl Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ pagal veiklos sritį „Asmenų, susijusių su žemės ir miškų ūkio veikla, mokymas ir informavimas“ įgyvendinimo taisyklių patvirtinimo“ (Žin., 2007, Nr. 105-4317; 2012, Nr. 30-1423, Nr. 93-4820):

1. Išdėstau 12 punktą taip:

„12. Tinkami pareiškėjai ir jo partneriai pagal 3.2 punkte nurodytą antrąją mokymo kryptį gali būti šios asociacijos, valstybių ir savivaldybių įstaigos, viešosios įstaigos, nevyriausybinės organizacijos:

12.1. žemdirbių savivaldos organizacijos, labdaros ir paramos fondai, vienijantys asmenis, užsiimančius žemės ir miškų ūkio bei alternatyviąja veikla ir (arba) vykdantys neformalųjį asmenų, užsiimančių žemės ūkio veikla, mokymą;

12.2. mokslo ir studijų institucijos ir profesinio mokymo įstaigos;

12.3. įstaigos, turinčios teisę vykdyti žemės ūkio ir miškininkystės srities formalųjį mokymą“.

2. Išdėstau 14 punktą taip:

„14. Mokymą vykdančios institucijos teisės aktų nustatyta tvarka turi būti įgijusios teisę užsiimti formaliuoju ar neformaliuoju suaugusiųjų mokymu ir turėti ne mažiau kaip du lektorius, kurių kvalifikacija atitinka bent vienoje mokymo programoje arba jos projekte nustatytus reikalavimus. Pareiškėjas dokumentus, kuriais patvirtinami šiame punkte nustatyti reikalavimai (leidimai, licencijos, įstatai, nuostatai, viešuosiuose registruose esantys duomenys, dėstytojų gyvenimo aprašymai ir pan.), pateikia kartu su projektu, kai pareiškėjas yra mokymą vykdanti institucija, kitu atveju (kai pareiškėjas perka mokymo paslaugą) – teikdamas derinti mokymo paslaugų pirkimo dokumentus.“

3. Išdėstau 20.5.1 punktą taip:

„20.5.1. pareiškėjo ir (ar) jo partnerio kitos sutarties dėl paramos skyrimo iš EŽŪFKP ir (arba) Lietuvos Respublikos valstybės biudžeto lėšų pažeidimo. Tokiu atveju pareiškėjas ir (ar) jo partneris neturi teisės pretenduoti į paramą vienerius metus nuo galutinio sprendimo priėmimo;“.

4. Išdėstau 27.1.1 punktą taip:

„27.1.1. darbo užmokestis / atlygis projekto rengėjui (-ams) ir projektą administruojančiam (-tiems) asmeniui (-ims): vadovui, finansininkui, administratoriui ir (arba) kitiems projektą administruojantiems asmenims (darbo užmokestis, įskaitant visus darbdaviui – projekto rengėjui ir (ar) projektą administruojančiam asmeniui – ir jo darbuotojui (-ams) Lietuvos Respublikos teisės aktų nustatyta tvarka privalomus mokėti mokesčius ir kitas su darbo teisiniais santykiais susijusias išmokas, jei darbdavys ir jo darbuotojas (-ai) dirba pagal darbo sutartį (-is), arba atlygis už suteiktas paslaugas pagal sudarytą paslaugų sutartį, kai projekto rengimo ir (ar) projekto administravimo paslaugas teikia juridinis asmuo ar Nuolatinio Lietuvos gyventojo individualios veiklos vykdymo pažymą turintis fizinis asmuo). Viename projekte gali būti numatyti ne daugiau kaip 3 darbuotojų, su kuriais sudaromos darbo sutartys, etatai arba 3 asmenys, su kuriais sudaromos paslaugų teikimo sutartys. Vienam visą darbo dieną dirbančio asmens darbo užmokesčiui arba atlygiui už suteiktas paslaugas per mėnesį gali būti skirta ne daugiau kaip 2300 Lt (du tūkstančiai trys šimtai litų), išskaičius darbuotojui ir darbdaviui privalomus mokėti mokesčius. Vienos valandos dirbančio asmens darbo užmokesčio arba atlygio įkainis negali viršyti 13,70 Lt (trylika litų septyniasdešimt centų), išskaičius darbuotojui ir darbdaviui privalomus mokėti mokesčius. Visą darbo dieną dirbančio vadovo darbo užmokesčiui arba atlygiui už suteiktas paslaugas per mėnesį gali būti skirta ne daugiau kaip 3000 Lt (trys tūkstančiai litų), išskaičius darbuotojui ir darbdaviui privalomus mokėti mokesčius. Vienos valandos dirbančio vadovo darbo užmokesčio arba atlygio įkainis negali viršyti 17,86 Lt (septyniolika litų aštuoniasdešimt šeši centai), išskaičius darbuotojui ir darbdaviui privalomus mokėti mokesčius;“.

5. Išdėstau 62.6 punktą taip:

„62.6. dokumentus, kuriais patvirtinama, kad pareiškėjas turi ne mažiau kaip du lektorius, kurių kvalifikacija atitinka bent vienoje mokymo programoje arba jos projekte nustatytus reikalavimus (lektorių gyvenimo aprašymai ir pan.). Pateikiama kartu su projektu, kai pareiškėjas yra mokymą vykdanti institucija, kitu atveju (kai pareiškėjas perka mokymo paslaugą) – teikdamas derinti mokymo paslaugų pirkimo dokumentus;“.

6. Išdėstau 2 priedo X skyriaus „Pateikiami dokumentai“ 6 punktą taip:

„6.	Dokumentai, kuriais patvirtinama, kad pareiškėjas turi ne mažiau kaip du lektorius, kurių kvalifikacija atitinka bent vienoje mokymo programoje arba jos projekte nustatytus reikalavimus (lektorių gyvenimo aprašymai, kiti išrašai) (teikiama, jei pareiškėjas pats vykdys mokymus)		_/_/_/“

L. e. žemės ūkio ministro pareigas	Kazys Starkevičius